62014TO0765(01)_INF
Uznesenie Všeobecného súdu (prvá rozšírená komora) zo 17. decembra 2021 – Georgios Legakis a i./Rada
(vec T‑765/14)
„Mimozmluvná zodpovednosť – Hospodárska a menová politika – Program podpory pre stabilitu Cypru – Vyhlásenia euroskupiny zo 16. a 25. marca 2013 týkajúce sa Cypru – Vyhlásenie predsedu euroskupiny z 21. marca 2013 týkajúce sa Cypru – Nesprávne označenie žalovanej – Zjavná neprípustnosť“
1.
Súdne konanie – Návrh na začatie konania – Formálne náležitosti – Označenie žalovaného – Označenie inej osoby ako autora napadnutého aktu za žalovaného bez pochybenia žalobcu – Neprípustnosť – Obmedzenia – Skutočnosti umožňujúce jednoznačné označenie žalovaného – Neexistencia – Povinnosť Všeobecného súdu určiť žalovaného – Neexistencia – Nesprávny výklad postavenia žalovaného žalobcom
[článok 268 ZFEÚ; Štatút Súdneho dvora, článok 21; Rokovací poriadok Všeobecného súdu (1991), článok 44 ods. 1 písm. b)]
(pozri body 45 – 47, 50, 52, 54 – 58)
2.
Žaloba o náhradu škody – Predmet – Návrh na náhradu škody spôsobenej euroskupinou – Medzivládny orgán neformálnej povahy – Nedostatok vlastných právomocí – Neexistencia postavenia orgánu, úradu alebo agentúry Únie – Neprípustnosť
(článok 3 a článok 13 ods. 1 ZEÚ; článok 119 ods. 2, články 137, 268 a článok 340 druhý odsek ZFEÚ; Protokol č. 14, ktorý je prílohou k Zmluve o EÚ a Zmluve o FEÚ, článok 1)
(pozri body 74 – 85)
Predmet
Návrh založený na článku 268 ZFEÚ, na náhradu ujmy, ktorá bola údajne žalobcom spôsobená z dôvodu vyhlásení euroskupiny zo 16. a 25. marca 2013 a vyhlásenia predsedu euroskupiny z 21. marca 2013
Výrok
1.
Žaloba sa odmieta ako zjavne neprípustná.
2.
Georgios Legakis, Myrto Panagiota Legaki, Maria Legaki a Melina Legaki sú povinní nahradiť trovy konania.